b'\n_START_ARTICLE_\nIeva Zasimauskait\xc4\x97\n_START_SECTION_\nBiografija\n_START_PARAGRAPH_\nSeptyneri\xc5\xb3 met\xc5\xb3 Ieva prad\xc4\x97jo lankyti vokalo pamokas Kauno muzikos mokykloje, ten ji mok\xc4\x97si a\xc5\xa1tuonerius metus. B\xc5\xabdama muzikos mokykloje, Ieva dainavo vaik\xc5\xb3 grup\xc4\x97je \xe2\x80\x9eLinksmasis DO\xe2\x80\x9c ir grojo pianinu. Taip pat dalyvavo \xc4\xafvairiuose koncertuose. B\xc5\xabdama 16 met\xc5\xb3 tapo Kauno choro nare TV3 projekte \xe2\x80\x9eChor\xc5\xb3 karai\xe2\x80\x9c. Chorui laim\xc4\x97jus (vadovaujant Raigardui Tautkui), Ieva trejus metus koncertavo su choru visoje Lietuvoje.\n_START_SECTION_\nAsmeninis gyvenimas\n_START_PARAGRAPH_\nT\xc4\x97vai medikai, ta\xc4\x8diau jiems taip pat patinka dainuoti. Jos t\xc4\x97vas groja gitara. Ieva turi vyresn\xc4\xaf brol\xc4\xaf Ugni\xc5\xb3 (g. 1989)._NEWLINE_Ieva susituok\xc4\x97 2015\xc2\xa0m. bir\xc5\xbeelio 5 dien\xc4\x85. Jos vyras Marius Kiltinavi\xc4\x8dius (g. 1982) yra krep\xc5\xa1inio treneris, taip pat yra vaikin\xc5\xb3 grup\xc4\x97s \xe2\x80\x9eN.E.O.\xe2\x80\x9c vokalistas. 2014 m. jie abu tapo vegetarais.\n_START_SECTION_\nEurovizija\n_START_PARAGRAPH_\nIeva dalyvavo nacionalin\xc4\x97se atrankose 2013 m., 2014 m., 2016 m., 2017 m., 2018 m. ji laim\xc4\x97jo atrank\xc4\x85, po kurios tur\xc4\x97jo galimyb\xc4\x99 atstovauti Lietuvai \xe2\x80\x9eEurovizijos\xe2\x80\x9c dain\xc5\xb3 konkurse._NEWLINE_2018 m. gegu\xc5\xbe\xc4\x97s 8 d. Ieva dalyvavo pirmajame \xe2\x80\x9eEurovizijos\xe2\x80\x9c pusfinalyje. Ji pasirod\xc4\x97 \xc5\xa1e\xc5\xa1toji ir s\xc4\x97kmingai pateko \xc4\xaf final\xc4\x85._NEWLINE_2018 m. gegu\xc5\xbe\xc4\x97s 12 d. vyko \xe2\x80\x9eEurovizijos\xe2\x80\x9c finalas, kur Ieva pasirod\xc4\x97 4 numeriu. Finalo pabaigoje paai\xc5\xa1k\xc4\x97jo, kad Lietuvos atstovei pavyko i\xc5\xa1kovoti 12-\xc4\x85 viet\xc4\x85 ir surinkti 181 ta\xc5\xa1k\xc4\x85.'